Ένας ιππότης για τη Βασούλα

Υπόθεση

Η Βασούλα δουλεύει σαν βοηθός και γραμματέας μιας πλούσιας ηλικιωμένης, της κυριας Κλειούς, χήρας ναυτικού και πλοιοκτήτριας. Η κυρία Κλειώ έχει αδυναμία στα ιπποτικά μυθιστορήματα και στο ρομαντισμό μιας άλλης εποχής και πολλές φορές ζητάει απο τη Βασούλα να της διαβάζει.
Μια μέρα που έχει κανονίσει να φύγει με τη Βασούλα, ο υπηρέτης της ο Αριστείδης κανονίζει να φέρει την κοπέλα του στο σπίτι όσο εκείνη θα λείπει. Από ένα τηλεφώνημα συνειδητοποίει τι γίνεται και τελικά αποφασίζει να πάρει τον Αριστείδη μαζι και να αφήσει τη Βασούλα στο σπίτι. Την ίδια μέρα κάνουν την εμφάνισή τους στο σπίτι μια φίλη της η Πηνελόπη με το φίλο της το Μήτσο απαιτώντας να φιλοξενηθεί ο Μήτσος στο σπιτι για όσο θα λείπει η γριά. Ο Μήτσος έχει φέρει πιτζάμες σεντόνια μαξιλάρια και νιώθει αμέσως σαν στο σπίτι του. Ενώ έχει βάλει τις πιτζάμες του και μαγειρεύει μακαρόνια στην κουζίνα, η κυρία Κλειώ επιστρέφει απρόοπτα και σοκάρεται να βρεί στο σπίτι εναν άντρα, και μάλιστα με αυτή την περιβολή. Η Βασούλα για να τα μπαλώσει της λεει πως είναι ο αντρας της που είναι ναυτικός ενώ εκείνος στη συνέχεια της λεει πως δουλευει σε καραβι της ιδιοκτησιας της, το Φλοξ.
Το ιδιο βράδυ έρχεται ο καπετάνιος του Φλοξ, στον οποίο προλαβαίνει να μιλήσει η Πηνελόπη που κρύβεται πίσω από μια κουρτίνα και του εξηγεί πώς έχει η κατάσταση και του ζητάει τη βοήθειά του. Έτσι ο καπετάνιος φέρεται σα να γνωρίζει τον Μήτσο και επιβεβαιώνει την ιστορία.
Η κυρία Κλειώ πεθαίνει σύντομα, και στη διαθήκη της αφήνει 6 εκατομμύρια δραχμές στη Βασούλα, σύζυγο Δημητρίου Μπεζεσθαίνη. Ο καπετάνιος προτείνει στη Βασούλα να κάνει έναν σύντομο και λευκό γάμο με τον Μήτσο για να μπορέσει να πάρει τα λεφτά. Πηγαίνουν στο σπιτι του Μήτσου και της Πηνελόπης οπου και μαθαίνει οτι μόλις έχουν παντρευτεί. Μετά από πολλές συνεννοήσεις και αφού η Πηνελόπη ζητάει 900.000 δρχ σαν πληρωμή για να βοηθήσει, συμφωνούν να χωρίσουν και να γίνει ο λευκός γάμος.
Μετά από τρεις μήνες που βγαίνει το διαζύγιο γίνεται ο ψεύτικος γάμος, αλλά την ανακοίνωσή του τυχαίνει να τη διαβάσει στην εφημερίδα ο δάσκαλος του χωριού της Βασούλας και να το πει στη μητέρα της. Έτσι εκείνη ξεκινάει από τη Λαμία και εμφανίζεται στο σπίτι οπου απαιτεί να παει το ζευγάρι στο νυφικό κρεβάτι και να μείνει εκεί. Όμως η Πηνελόπη απαιτεί ο Μήτσος να φύγει αμεσα μαζί της, και αυτός στην προσπάθειά του να το σκάσει από το μπαλκόνι γλιστράει και χτυπάει το πόδι του. Ενώ η Πηνελόπη φεύγει εκνευρισμένη με την επιταγή, ο Μητσος που δεν μπορεί να κουνηθεί περνάει εκει το βράδυ με τη Βασούλα.
Την επόμενη ημέρα κάνουν την εμφάνιση τους ο δικηγόρος με τον Αριστείδη, που μαθαίνουν όλη την αλήθεια απο τη μητέρα της Βασούλας. Ο δικηγόρος τοτε λεει στο Μήτσο οτι αν δεν είχε εμφανιστεί αυτός ηταν επιθυμια της μακαριτισας να παντρευτει με τη Βασούλα, κάνοντάς τον να πιστεψει οτι ειχαν καποια σχεση.
Έπειτα από τρεις ημέρες ο Μήτσος εμφανίζεται για να χαιρετήσει και είναι πολύ ψυχρός και τους ανακοινώνει πως φεύγει για το Παρίσι, με μια υποτροφία. Η Βασούλα στη συνεχεια μαθαίνει οτι εχει χωρισει οριστικα με την Πηνελόπη, αλλα και οτι η αλλαγη στη συμπεριφορά του οφείλεται στο οτι πιστεύει οτι υπάρχει αισθημα μεταξυ του δικηγόρου και της ιδιας.
Στέλνει τον καπετάνιο να τον προλάβει και να τον φέρει πίσω, και τελικά το ζευγάρι παραμένει παντρεμένο κι ευτυχισμένο.

Ηθοποιοί

Τζένη Καρέζη ... Βασούλα
Φαίδων Γεωργίτσης ... Μήτσος Μπεζεσθαίνης
Διονύσης Παπαγιαννόπουλος .. καπετάνιος
Γιώργος Μιχαλακόπουλος ... δικηγόρος
Μαρία Φωκά ... γηραιά κυρία
Μαρία Μπονέλου ... Πηνελόπη
Χρόνης Εξαρχάκος ... Αριστείδης